நச்மா எப்துல்லா

முனைவர். நச்மா எப்துல்லா (Najma Heptulla, மாற்று ஒலிப்பு: நஜ்மா ஹெப்துல்லா, , ) (பிறப்பு 13 ஏப்ரல் 1940) இந்திய அரசின் சிறுபான்மையினர் அமைச்சராக பொறுப்பாற்றும் அரசியல்வாதி ஆவார்.  முன்னதாக பாரதிய ஜனதா கட்சியின் துணைத் தலைவராக இருந்துள்ளார். 1986 முதல் 2014 வரையிலான காலகட்டத்தில் மாநிலங்களவையில் ஐந்து முறை உறுப்பினராக  இருந்துள்ளார்; மாநிலங்களவை துணைத்தலைவராக பதினாறு ஆண்டுகள் இருந்துள்ளார். முன்னதாக இந்திய தேசிய காங்கிரசு உறுப்பினராக இருந்த நச்மா 2012இல் பா.ஜ.கவில் இணைந்தார். சூலை 2004 முதல் சூலை 2010 வரை  இராச்சசுத்தான் மாநிலத்திலிருந்து மாநிலங்களவைக்குத் தேர்ந்தெடுக்கப்பட்டிருந்தார்.2012இல் பாஜக சார்பில்  மத்தியப் பிரதேசம் மாநிலத்திலிருந்து தேர்ந்தெடுக்கப்பட்டார். ஆகத்து 2007இல் நடந்த இந்தியக் குடியரசுத் துணைத் தலைவர் தேர்தலில் போட்டியிட்டு  முகம்மது அமீத் அன்சாரியிடம் தோற்றார்.

நச்மா எப்துல்லா புகழ்பெற்ற இந்திய விடுதலைப் போராட்ட வீரரும் விடுதலை பெற்ற இந்தியாவின் முதல் கல்வி அமைச்சருமான  அபுல் கலாம் ஆசாத்தின் குடும்பத்தைச் சேர்ந்தவர். பரவலாக அறியப்படும் இந்தி நடிகர் ஆமிர் கானுக்கும் உறவினர்.

இதனையும் காண்க
 மாநிலங்களவைத் துணைத் தலைவர்கள் பட்டியல்

மேற்சான்றுகள்

வெளி இணைப்புகள் 
மாநிலங்களவை குறிப்பு. 

மாநிலங்களவை உறுப்பினர்கள்
இந்திய அமைச்சர்கள்
1940 பிறப்புகள்
பதினாறாவது மக்களவை அமைச்சர்கள்
வாழும் நபர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
இந்தியப் பெண் அரசியல்வாதிகள்
மத்தியப் பிரதேச நபர்கள்
பாரதிய ஜனதா கட்சி அரசியல்வாதிகள்
மணிப்பூர் ஆளுநர்கள்
இந்தியப் பெண் மாநில ஆளுநர்கள்
மாநிலங்களவைத் துணைத் தலைவர்கள்